CELEX: 52015PC0352
Language: da
Date: 2015-07-14
Title: Forslag til RÅDETS AFGØRELSE om den holdning, der skal indtages på Den Europæiske Unions vegne, for så vidt angår forslaget til forretningsorden for konferencen af stater, der er parter i våbenhandelstraktaten (ATT)

EUROPA-KOMMISSIONEN
            Bruxelles, den 14.7.2015
            COM(2015) 352 final
            2015/0154(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne, for så vidt angår forslaget til forretningsorden for konferencen af stater, der er parter i våbenhandelstraktaten (ATT)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Begrundelse og formål
            
            
               Formålet med våbenhandelstraktaten (ATT) er at bidrage til international og regional fred, sikkerhed og stabilitet ved at regulere den internationale handel med konventionelle våben og udrydde ulovlig våbenhandel. ATT skaber standarder for overførsel af konventionelle våben og kræver, at de kontraherende stater skal gennemgå al våbeneksport for at sikre, at konventionelle våben og ammunition ikke anvendes til bl.a. menneskerettighedskrænkelser, terrorisme og krænkelser af den humanitære folkeret. 
            
            
               Baggrunden for ATT er FN's resolution 61/89, der blev vedtaget i 2006, og ATT blev vedtaget af FN's Generalforsamling den 2. april 2013. ATT trådte i kraft den 24. december 2014 efter at være blevet ratificeret af 50 kontraherende stater. 69 stater har ratificeret ATT, herunder 26 EU-medlemsstater.
            
            
               ATT indeholder bl.a. bestemmelser om foranstaltninger (såsom import- og eksportkontrol), som falder ind under anvendelsesområdet for EU's fælles handelspolitik. På dette område vedrører ATT dele af EU-lovgivningen, hvor en høj grad af regulering allerede har fundet sted. Desuden er følgende afledte EU-ret vedrørende det indre marked også relevant: a) Europa-Parlamentets og Rådets direktiv 2009/43/EF af 6. maj 2009 om forenkling af vilkår og betingelser for overførsel af forsvarsrelaterede produkter inden for Fællesskabet, b) Rådets direktiv 91/477/EØF af 18. juni 1991 om erhvervelse og besiddelse af våben og c) Europa-Parlamentets og Rådets forordning (EU) nr. 258/2012 af 14. marts 2012 om gennemførelse af artikel 10 i De Forenede Nationers protokol om bekæmpelse af ulovlig fremstilling af og handel med skydevåben og dele, komponenter samt ammunition hertil, der supplerer De Forenede Nationers konvention om bekæmpelse af grænseoverskridende organiseret kriminalitet ("FN's våbenprotokol"), og om fastsættelse af udførselstilladelse og indførsels- og transitforanstaltninger for skydevåben og dele, komponenter samt ammunition hertil. 
            
            
               I henhold til artikel 17, stk. 1 og 2, i ATT skal der af det midlertidige sekretariat indkaldes en konference af kontraherende stater, senest 18 måneder efter at ATT er trådt i kraft, og den skal ved konsensus vedtage sin forretningsorden på sit første møde. Dette første møde i konferencen af kontraherende stater vil finde sted den 24.-27. august 2015 i Mexico. Et sidste forberedende møde finder sted i Genève den 6.-8. juli 2015 for at redegøre for arbejdet i udvalget for forretningsordenen og afslutte forhandlingerne desangående. 
            
            
               Konferencen af kontraherende stater har ansvaret for at følge gennemførelsen af ATT, tage stilling til ændringer af ATT og behandle spørgsmål vedrørende fortolkningen af ATT. Konferencen af kontraherende stater vil derfor beskæftige sig med spørgsmål, der til dels falder ind under EU's enekompetence. Desuden vil den forretningsorden, der skal vedtages, fastlægge, hvordan konferencen af kontraherende stater skal samarbejde og træffe beslutninger. Forretningsordenen skal således betragtes som en beslutning, der får direkte indvirkning på EU's enekompetence og EU, der deltager som observatør i konferencen. Da medlemsstaterne agter at stemme for forretningsordenen på konferencen af kontraherende stater, forslår Kommissionen, at der vedtages en rådsafgørelse, jf. artikel 218, stk. 9, i TEUF, om den holdning, der skal indtages på Den Europæiske Unions vegne, til den forretningsorden, der skal vedtages på konferencens første møde.
            
            
               •Overensstemmelse med eksisterende politiske bestemmelser på området
            
            
               Ikke relevant.
            
            
               •Overensstemmelse med andre EU-politikker
            
            
               I henhold til bestemmelserne om eksterne kompetencer, som fastsat i artikel 3 i traktaten om Den Europæiske Unions funktionsmåde (TEUF), vedrører ATT forhold, som falder ind under EU's enekompetence. 
            
            
               Afgørelser truffet i henhold til ATT, såsom vedtagelsen af forretningsordenen for konferencen af kontraherende stater, kan have indvirkning på EU's enekompetence. Derfor må forretningsordenen ikke indeholde bestemmelser, der: 
            
            
               1)kan hindre medlemsstaterne i at anvende:
            
            
               a)Rådets direktiv 91/477/EØF af 18. juni 1991 om erhvervelse og besiddelse af våben, som ændret
            
            
               b)Rådets direktiv 93/15/EØF af 5. april 1993 om harmonisering af bestemmelserne om markedsføring af og kontrol med eksplosivstoffer til civil brug, som ændret
            
            
               c)Europa-Parlamentets og Rådets direktiv 2009/43/EF af 6. maj 2009 om forenkling af vilkår og betingelser for overførsel af forsvarsrelaterede produkter inden for Fællesskabet, som ændret
            
            
               2)begrænser den frie bevægelighed for varer, personer, tjenesteydelser og kapital i Unionens indre marked, medmindre begrænsningen specifikt begrundes med artikel 36, artikel 45, stk. 3, artikel 52, stk. 1, artikel 65 eller artikel 346 i TEUF
            
            
               3)begrænser eksport eller import fra/til EU eller transit gennem EU's område, og de skal være forenelige med alle gældende bestemmelser i EU-lovgivningen, herunder særligt:
            
         
         
            
               a)Rådets forordning (EF) nr. 260/2009 af 26. februar 2009 om den fælles importordning 
            
            
               b)Rådets forordning (EF) nr. 1061/2009 af 19. oktober 2009 om fastlæggelse af en fælles udførselsordning
            
            
               c)Europa-Parlamentets og Rådets forordning (EU) nr. 258/2012 af 14. marts 2012 om gennemførelse af artikel 10 i De Forenede Nationers protokol om bekæmpelse af ulovlig fremstilling af og handel med skydevåben og dele, komponenter samt ammunition hertil, der supplerer De Forenede Nationers konvention om bekæmpelse af grænseoverskridende organiseret kriminalitet (FN's våbenprotokol), og om fastsættelse af udførselstilladelse og indførsels- og transitforanstaltninger for skydevåben og dele, komponenter samt ammunition hertil
            
            
               d)Europa-Parlamentets og Rådets direktiv 2009/43/EF af 6. maj 2009 om forenkling af vilkår og betingelser for overførsel af forsvarsrelaterede produkter inden for Fællesskabet, som ændret.
            
            
               Disse forskellige EU-retsakter er en del af gældende EU-ret, og det er derfor vigtigt, at disse ikke drages i tvivl ved vedtagelsen af forretningsordenen for konferencen af stater, der er parter i ATT, hverken direkte eller indirekte. Dette omfatter også eventuelle ændringer af den pågældende EU-lovgivning og forventelig fremtidig EU-lovgivning på politikområder, der er berørt af ATT.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Retsgrundlaget for den foreslåede rådsafgørelse er artikel 218, stk. 9, i TEUF, hvori det fastsættes, at Rådet på forslag af Kommission vedtager en afgørelse om fastlæggelse af, hvilke holdninger der skal indtages på Unionens vegne i et organ, der er nedsat ved en aftale, når dette organ skal vedtage retsakter, der har retsvirkninger.
            
            
               Da Den Europæiske Union ikke er kontraherende part i ATT, kan den ikke som sådan vedtage forretningsordenen for konferencen af stater, der er parter i ATT. Imidlertid må konferencen af kontraherende stater betragtes som organ nedsat ved en internationale aftale, jf. artikel 218, stk. 9, i TEUF, og forretningsordenen for konferencen skal anses for at være en retsakt, der har retsvirkninger, i samme artikels forstand. Derfor er det artikel 218, stk. 9, i TEUF, der er retsgrundlag, skønt EU ikke er kontraherende part i ATT.
            
            
               Da forretningsordenen har retsvirkning på områder, der henhører under EU's enekompetence, er det nødvendigt, at EU-institutionerne og medlemsstaterne træffer alle foranstaltninger til at samarbejde om vedtagelsen af forretningsordenen for ATT og sikre overholdelsen af de forpligtelser, der følger af traktaten. Forretningsordenen bør navnlig give tilstrækkelig tid til høring og diskussion blandt EU's medlemsstater og EU-institutionerne om udkast til retsakter, der har retsvirkninger, og som skal vedtages af konferencen af kontraherende stater.
            
            
               •Nærhedsprincippet (for områder, der ikke er omfattet af enekompetence) 
            
            
               Se ovenfor
            
            
               •Proportionalitet
            
            
               Forslaget er logisk sammenhængende og i overensstemmelse med proportionalitetsprincippet i henhold til artikel 218, stk. 9.
            
            
               •Reguleringsmiddel/reguleringsform
            
            
               Forslag til Rådets afgørelse om fastlæggelse af en holdning, der skal indtages på EU's vegne 
            
            
               3.RESULTATERNE AF DE EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer og kontrol af den eksisterende lovgivnings egnethed
            
            
               Ikke relevant. 
            
            
               •Høring af interessenter
            
         
         
            
               Ikke relevant. 
            
            
               •Ekspertbistand
            
            
               Kommissionen indhentede ikke ekstern ekspertbistand ved udarbejdelsen af dette forslag.
            
            
               •Konsekvensanalyse
            
            
               Ikke relevant.
            
            
               •Lovmæssig egnethed og forenkling
            
            
               Ikke relevant. 
            
            
               •Grundlæggende rettigheder
            
            
               Forslaget har ingen indvirkning på de grundlæggende rettigheder. 
            
            
               4.VIRKNINGER FOR BUDGETTET
            
            
               
                  Ingen.
               
            
            
               5.ANDRE ELEMENTER
            
            
               •Gennemførelsesplaner og overvågning, evaluering og rapportering
            
            
               Ikke relevant. 
            
            
               •Forklarende dokumenter (for direktiver)
            
            
               Ikke relevant. 
            
            
               •Nærmere redegørelse for forslagets særlige bestemmelser
            
            
               Artikel 1
            
            
               Da det er umuligt for EU at blive part i ATT, fastlægger artiklen EU's holdning til udkastet til forretningsorden for konferencen af stater, der er parter i ATT, som skal vedtages på konferencens første møde, da forretningsordenen udgør en retsakt, der har retsvirkninger, jf. artikel 218, stk. 9. 
            
            
               Artikel 3
            
         
         
            
               Formålet med afgørelsen er at bemyndige medlemsstaterne, for så vidt angår spørgsmål, hvor EU har enekompetence, til at handle på EU's vegne inden for TEUF's retlige ramme, og afgørelsen rettes derfor til dem.
            
            
               2015/0154 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne, for så vidt angår forslaget til forretningsorden for konferencen af stater, der er parter i våbenhandelstraktaten (ATT)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 114 og artikel 207, stk. 3, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Våbenhandelstraktaten (i det følgende benævnt "ATT") trådte i kraft den 24. december 2014. 26 medlemsstater har ratificeret ATT. Den Europæiske Union er ikke en stat, der er part i ATT. 
            
            
               (2)I medfør af artikel 17 i ATT skal det midlertidige sekretariat, der er nedsat henhold til artikel 18 i ATT, indkalde en konference af kontraherende stater senest et år efter ATT's ikrafttrædelse. Konferencen af kontraherende stater vedtager ved konsensus sin forretningsorden på sit første møde, der afholdes den 24.-27. august 2015. 
            
            
               (3)Nogle af våbenhandelstraktatens bestemmelser vedrører emner, der falder ind under Unionens enekompetence, fordi de er omfattet af den fælles handelspolitik eller berører det indre markeds regler for overførsel af konventionelle våben og sprængstoffer. 
            
            
               (4)Konferencen af kontraherende stater skal følge gennemførelsen af ATT, fortolke og gennemføre den og tage stilling til ændringer af den. Forretningsordenen skal regulere, hvordan konferencen af kontraherende stater arbejder og træffer beslutninger. Derfor skal forretningsordenen betragtes som en retsakt, der har retsvirkninger, jf. artikel 218, stk. 9 —
            
            
               VEDTAGET DENNE AFGØRELSE: 
            
            
               Artikel 1
            
            
               Unionens holdning vedrørende forretningsordenen for konferencen af stater, der er parter i ATT, som afholdes den 24.-27. august 2015, skal være i overensstemmelse med bilaget til denne afgørelse og vedtages af de medlemsstater, som er kontraherende parter i ATT, idet de handler i fællesskab i Unionens interesse.
            
            
               Unionens repræsentanter på stedet kan acceptere mindre ændringer af den holdning, der er fastsat i bilaget til denne afgørelse, uden at Rådet skal træffe yderligere afgørelser.
            
            
               Artikel 2
            
            
               Denne afgørelse træder i kraft den […].
            
            
               Artikel 3
            
         
         
            
               Denne afgørelse er rettet til medlemsstaterne.
            
            
               Udfærdiget i Bruxelles, den .
            
            
               
                     På Rådets vegne
                        
                  
               
                     Formand
               
            
         
         
      
    ---documentbreak--- 
      
         
               EUROPA-KOMMISSIONEN
            Bruxelles, den 14.7.2015
            COM(2015) 352 final
            BILAG
            til
            Rådets afgørelse
            om den holdning, der skal indtages på Den Europæiske Unions vegne, for så vidt angår forslaget til forretningsorden for konferencen af stater, der er parter i våbenhandelstraktaten (ATT)
            
               
         
         
            
               BILAG
            
            
               til
            
            
               Rådets afgørelse
            
            
               om den holdning, der skal indtages på Den Europæiske Unions vegne, for så vidt angår forslaget til forretningsorden for konferencen af stater, der er parter i våbenhandelstraktaten (ATT)
            
            
               For så vidt angår den forretningsorden for konferencen af stater, der er parter i våbenhandelstraktaten (ATT), der skal vedtages på konferencens første møde den 24.-27. august 2015 i Mexico, vil de medlemsstater, der er parter i ATT, idet de handler i fællesskab i Unionens interesse, sikre, at denne forretningsorden ikke indeholder nogen bestemmelser, der kan hindre medlemsstaterne i at anvende eksisterende og kommende EU-lovgivning på det område, hvor Unionen har enekompetence.
            
            
               De medlemsstater, der er parter i ATT, skal bl.a. sikre passende deltagelse fra EU's side i konferencen af stater, der er parter i ATT, og ethvert andet organ oprettet i ATT-regi. Forretningsordenen skal sikre tidsfrister, der giver tilstrækkelig tid til høring blandt EU's medlemsstater og EU-institutionerne om udkast til retsakter, der har retsvirkninger, inden de vedtages af konferencen af kontraherende stater.
            
            
               Da ATT er en aftale og er vedtaget under FN's auspicier, bør Unionens deltagelse i konferencen af stater, der er parter i ATT, og ethvert andet organ, der er oprettet i ATT-regi, være i tråd med den udvidede observatørstatus, som Unionen har fået, for så vidt angår deltagelse i FN-organer nedsat af FN's Generalforsamling ved resolution A/65/276, der blev vedtaget den 3. maj 2011.